Broj: Podgorica, 30.04.2025. godine

Na osnovu člana 14a stav 1 Zakona o profesionalnoj rehabilitaciji i zapošljavanju lica sa invaliditetom (‘’Sl. list CG’’ br. 49/08, 73/10, 39/11 i 55/16), Ministarstvo rada, zapošljavanja i socijalnog dijaloga, objavljuje

**JAVNI KONKURS**

**za izbor izvođača profesionalne rehabilitacije lica sa invaliditetom**

**Predmet**

Javni konkurs za izbor izvođača profesionalne rehabilitacije za nezaposlena lica sa invaliditetom sa evidencije Zavoda za zapošljavanje Crne Gore i za zaposlena lica sa invaliditetom.

Profesionalna rehabilitacija obuhvata sljedeće mjere i aktivnosti:

1. savjetovanje, podsticanje i motivisanje lica sa invaliditetom na aktivno traženje zaposlenja;
2. utvrđivanje preostale radne sposobnosti;
3. pomoć u prihvatanju vlastite invalidnosti i upoznavanje sa mogućnostima uključivanja u osposobljavanje i rad;
4. pomoć prilikom izbora odgovarajućih profesionalnih ciljeva;
5. razvijanje socijalnih spretnosti i vještina;
6. pomoć prilikom traženja odgovarajućeg radnog mjesta;
7. analiza konkretnog radnog mjesta i radnog okruženja lica sa invaliditetom;
8. izrada plana prilagođavanja radnog mjesta i radnog okruženja za lice sa invaliditetom;
9. izrada plana potrebne opreme i sredstava za rad za lice sa invaliditetom na tom radnom mjestu;
10. osposobljavanje za rad na konkretnom radnom mjestu;
11. praćenje i stručna pomoć prilikom osposobljavanja i obrazovanja;
12. praćenje lica sa invaliditetom na radnom mjestu, nakon zaposlenja;
13. evaluacija uspješnosti procesa rehabilitacije za pojedino lice sa invaliditetom;
14. ocjenjivanje radnih rezultata zaposlenog lica sa invaliditetom.

Mjere i aktivnosti i njihovo trajanje se sprovode u skladu sa Pravilnikom o standardima za sprovođenje mjera i aktivnosti profesionalne rehabilitacije (“Sl.list CG”, br.57/11).

**Područje na kojem će se sprovoditi mjere i aktivnosti profesionalne rehabilitacije**

Mjere i aktivnosti profesionalne rehabilitacije sprovode se za cijelu teritoriju Crne Gore.

**Podnosilac zahtjeva**

Zahtjev za izbor izvođača profesionalne rehabilitacijemože podnijeti ustanova za profesionalnu rehabilitaciju, posebna škola ili drugo pravno lice koje ispunjava uslove za obavljanje mjera i aktivnosti profesionalne rehabilitacije – izvođač profesionalne rehabilitacije.

Uz zahtjev je potrebno dostaviti sledeću dokumentaciju:

* podatke o podnosiocu zahtjeva (naziv, registracija, sjedište, PIB, žiro račun, podatke o zastupniku);
* rješenje ministarstva nadležnog za poslove rada i zapošljavanja o ispunjavanju uslova za realizaciju mjera i aktivnosti profesionalne rehabilitacije;
* važeći sertifikat o primjeni standarda kvaliteta za pružanje usluga profesionalne rehabilitacije;
* dosadašnje iskustvo – reference u izvođenju profesionalne rehabilitacije;
* područje sprovođenja mjera i aktivnosti profesionalne rehabilitacije, sa opisom mjere i aktivnostima;

**Kriterijumi za izbor izvođača profesionalne rehabilitacije su:**

* dosadašnje iskustvo – reference u izvođenju profesionalne rehabilitacije;
* opis mjera i aktivnosti profesionalne rehabilitacije;
* regionalna pokrivenost.

Za izbor izvođača prema kriterijumima koristi se skala od 0 do 10 poena za svaki kriterijum pojedinačno.

Svaki član Komisije dodjeljuje bodove za svaki od kriterijuma, a predlog za donošenje odluke predstavlja zbir bodova svih članova Komisije.

**Odluka o izboru izvođača**

Odluku o izboru izvođača profesionalne rehabilitacije donosi ministar nadležan za poslove zapošljavanja na predlog Komisije za izbor izvođača profesionalne rehabilitacije, u roku od 15 dana od dana isteka roka za podnošenje zahtjeva.

Odluka se donosi za period od dvije godine.

Izabrani izvođači profesionalne rehabilitacije i Zavod za zapošljavanje Crne Gore zaključuju ugovor o međusobnim pravima i obavezama, u skladu sa zakonom.

**Cijena izvođenja pojedinih mjera i aktivnosti profesionalne rehabilitacije**

Cijena jednog sata individualnog rada stručnog lica kod izvođenja mjera i aktivnosti profesionalne rehabilitacije iznosi 12,16 eura;

Cijena jednog sata grupnog rada stručnog lica kod izvođenja mjera i aktivnosti profesionalne rehabilitacije iznosi 2,03 eura.

**Vrijeme i mjesto podnošenja zahtjeva**

Zahtjev za izbor izvođača profesionalne rehabilitacije se dostavlja u zatvorenoj koverti Ministarstvu rada, zapošljavanja i socijalnog dijaloga, Direktoratu za pristup i politike tržišta rada, na adresu Rimski trg br. 46, poštom preporučeno ili ličnom dostavom na arhivi ministarstva**,** radnim danima (u periodu od 07:00h do 15:00h), u roku od 15 dana od dana raspisivanja konkursa, sa naznakom: „ZA JAVNI KONKURS”.

Zahtjev podnijet nakon isteka roka za prijem neće se razmatrati.

**Kontakt**

Sve informacije u vezi sa oglasom zainteresovana lica mogu dobiti u Ministarstvu rada, zapošljavanja i socijalnog dijaloga, na mail darko.moracanin@mrzs.gov.me i na internet stranici ministarstva [www.gov.me/mrzs](http://www.gov.me/mrzs).

**M I N I S T A R K A**

Naida Nišić

Obradio: Darko Moračanin, samostalni savjetnik I

Odobrila: Ranka Pavićević, načelnica

Verifikovala: Anđela Bašović, državna sekretarka